**projektas**

**reg. Nr. T-169**

**2.13. darbotvarkės klausimas**

**Pasvalio rajono savivaldybės taryba**

**sprendimas**

**Dėl trūkstamos specialybės gydytojų ir gydytojų rezidentų skatinimo DIRBTI Pasvalio rajono savivaldybės viešosiose asmens sveikatos priežiūros įstaigOSE tvarkos aprašo patvirtinimo**

2022 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, 50 straipsnio 3 dalimi, įgyvendindama Pasvalio rajono savivaldybės 2022–2024 metų strateginį veiklos planą, patvirtintą Pasvalio rajono savivaldybės tarybos 2022 m. vasario 23 d. sprendimu Nr. T1-27 „Dėl Pasvalio rajono savivaldybės 2022–2024 m. strateginio veiklos plano patvirtinimo“ (su visais aktualiais pakeitimais), Pasvalio rajono savivaldybės taryba nusprendžia:

1. Patvirtinti Trūkstamos specialybės gydytojų ir gydytojų rezidentų skatinimo dirbti Pasvalio rajono savivaldybės viešosiose asmens sveikatos priežiūros įstaigose tvarkos aprašą (pridedama).

2. Įpareigoti Pasvalio rajono savivaldybės administraciją kiekvienų metų Pasvalio rajono savivaldybės biudžeto Sveikatos apsaugos politikos įgyvendinimo ir sporto programoje numatyti lėšas šio sprendimo 1 punkte nurodyto tvarkos aprašo finansavimui.

3. Pripažinti netekusiu galios Pasvalio rajono savivaldybės tarybos 2019 m. gruodžio 18 d. sprendimą Nr. T1-258 „Dėl Trūkstamų specialistų pritraukimo į Pasvalio rajono savivaldybės asmens sveikatos priežiūros įstaigas tvarkos aprašo patvirtinimo“.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Gintautas Gegužinskas

**Socialinių reikalų, sveikatos ir aplinkos apsaugos komiteto pasiūlymai pažymėti aprašo 5.1.; 5.5.; 5.6. punktuose.**

PATVIRTINTA

Pasvalio rajono savivaldybės tarybos

2022 m. rugpjūčio d. sprendimu Nr. T1-

**trūkstamos specialybės gydytojų ir gydytojų rezidentų skatinimo DIRBTI Pasvalio rajono savivaldybės viešosioseasmens sveikatos priežiūros įstaigOSE tvarkos APRAŠAS**

**I SKYRIUS**

**BENDROSIOS NUOSTATOS**

1. Trūkstamos specialybės gydytojų ir gydytojų rezidentų skatinimo dirbti Pasvalio rajono savivaldybės viešosiose asmens sveikatos priežiūros įstaigose tvarkos aprašas (toliau – Aprašas) nustato skatinimo priemones trūkstamų specialybių gydytojams (toliau – Gydytojas) ir gydytojams rezidentams (toliau – Rezidentas) pritraukti dirbti Pasvalio rajono savivaldybės (toliau – Savivaldybė) viešosiose asmens sveikatos priežiūros įstaigose, kurių steigėjas yra Savivaldybė ir kurios yra sudariusios paslaugų teikimo sutartis su Teritorine ligonių kasa (toliau – ASPĮ), ir skatinimo priemonių skyrimo tvarką.

2. Aprašas skirtas įgyvendinti Savivaldybės 2022–2024 metų strateginio veiklos plano, patvirtinto Savivaldybės tarybos 2022 m. vasario 23 d. sprendimu Nr. T1-27 „Dėl Pasvalio rajono savivaldybės 2022–2024 metų strateginio veiklos plano patvirtinimo“, 09 programos (Sveikatos apsaugos politikos įgyvendinimo ir sporto programa) 09.02.01.01.07 priemonę (Specialistų pritraukimas sveikatos netolygumams mažinti).

3. Aprašo tikslas – nustatyti finansavimo teikimo tvarką, siekiant skatinti Gydytojus ir Rezidentus atvykti dirbti į ASPĮ tam, kad būtų užtikrintas kokybiškas ir prieinamas asmens sveikatos priežiūros paslaugų teikimas Savivaldybės gyventojams ir atvykstantiems pacientams.

4. Apraše vartojamos sąvokos:

4.1. **Išmoka gydytojui** – trūkstamos specialybėsgydytojuimokama išmoka, skirta gydytojo poreikiams tenkinti.

4.2. **Kelionės išlaidų kompensavimas** – į ASPĮ dirbti atvykstančio trūkstamos specialybės gydytojo kelionės išlaidų, patirtų atvykstant į ASPĮ ir grįžtant iš jos į gyvenamąją vietą, apmokėjimas.

4.3. **Nepiniginių priemonių planas** – ASPĮ, kuriai reikalingas trūkstamos specialybės gydytojas, parengtas darbo vietos būsimam darbuotojui sukūrimo planas, numatytas darbo organizavimo būdas, techninio aprūpinimo galimybės, darbo apmokėjimo sistema, kvalifikacijos kėlimo galimybės, kompensavimo mechanizmai (papildomos atostogos, ryšio paslaugos, pagalbos šeimai organizavimas ir pan.).

4.4. **Rezidentas** – asmuo, įgijęs medicinos gydytojo profesinę kvalifikaciją ir turintis medicinos praktikos licenciją, studijuojantis savo specialybės medicinos rezidentūroje.

4.5. **Rezidentūros studijų apmokėjimas** – rezidentūros studijų apmokėjimas pagal rezidentūros išlaidų sąmatą, skirtas rezidentūros studijų Lietuvos Respublikos universitetuose apmokėjimo išlaidoms dengti.

4.6. **Rezidentūros studijų kompensavimas** – rezidentūros studijų kompensavimas po studijų baigimo pagal rezidentūros išlaidų sąmatą rezidentūros studijų trukmei.

4.7. **Trūkstamos specialybės gydytojas** – gydytojas, atvykęs dirbti į ASPĮ, po to, kai apie šios specialybės gydytojo reikalingumą ASPĮ paskelbus ASPĮ interneto svetainėje praeina daugiau nei 3 mėnesiai ir neatsiranda kandidatų.

4.8. Kitos Apraše vartojamos sąvokos suprantamos taip, kaip jos apibrėžiamos Lietuvos Respublikos medicinos praktikos įstatyme ir kituose teisės aktuose.

**II SKYRIUS**

**SKATINIMO PRIEMONĖS IR JŲ TAIKYMO TVARKA**

5. Apraše numatytos šios skatinimo priemonės:

5.1. Iki ~~10 000~~ **12 000** Eur dydžio metinė Išmoka gydytojui mokama kas ketvirtį:

5.1.1. skiriama proporcingai darbo ASPĮ krūviui. Dirbant ne vienoje Pasvalio rajono savivaldybės ASPĮ, darbo krūvis sumuojamas, bet išmoka mokama už ne daugiau kaip 1 etato darbo krūvį;

5.1.2. skiriama, kai Gydytojas įsipareigoja ASPĮ dirbti ne trumpiau kaip 3 metus nuo pirmos darbo dienos ASPĮ (nėštumo ir gimdymo atostogų, atostogų vaikui prižiūrėti ir privalomos karo tarnybos laikotarpis neįskaičiuojamas);

5.1.3. dirbant nepertraukiamai gali būti skiriama kasmet, bet ne ilgiau kaip 5 metus. ASPĮ pateikus prašymą Savivaldybės administracijai ir sudarant finansavimo sutartį, atsižvelgiama į ASPĮ ir Gydytojo pasirašytą darbo sutartį.

5.2. Rezidentūros studijų kompensavimas:

5.2.1. Gydytojui rezidentūros studijos kompensuojamos kasmet lygiomis dalimis per 5 metus po rezidentūros studijų baigimo pagal rezidentūros išlaidų sąmatą, pasirašius sutartį su ASPĮ;

5.2.2. Gydytojas įsipareigoja ASPĮ dirbti ne trumpiau kaip 6 metus nuo pirmos darbo dienos ASPĮ (nėštumo ir gimdymo atostogų, atostogų vaikui prižiūrėti ir privalomos karo tarnybos laikotarpis neįskaičiuojamas);

5.2.3. Rezidentūros studijų kompensavimo suma skiriama proporcingai darbo ASPĮ krūviui; ne vienoje Pasvalio rajono savivaldybės ASPĮ, darbo krūvis sumuojamas.

5.3. Rezidentūros studijų apmokėjimas:

5.3.1. Rezidentui rezidentūros studijos apmokamos pagal rezidentūros išlaidų sąmatą;

5.3.2. Rezidentas įsipareigoja po rezidentūros studijų baigimo, ASPĮ dirbti ne trumpiau kaip 6 metus, dirbdamas ne mažesniu nei 1 etato darbo krūviu. Jeigu dėl tam tikrų pateisinamų aplinkybių negali dirbti (nėštumo ir gimdymo atostogos, atostogos vaiko priežiūrai), laikotarpis atitinkamai pratęsiamas.

5.4. Kelionės išlaidų kompensavimas – iki 200 Eur/mėn., jei Gydytojas vyks į darbą ASPĮ iš kito rajono. Kompensavimo dydis apskaičiuojamas pagal ASPĮ parengtą tvarką*.*

5.5. Gyvenamojo būsto Pasvalio rajone nuomos ar pirkimo kompensavimas Gydytojui  – **iki 400 Eur/mėn.** skiriama remiantis sutartyje numatytomis sąlygomis, **bet neilgiau kaip 6 metus**.

5.6. Savivaldybės būstas laikinam, iki ~~6 mėn~~. **kol Gydytojas dirbs Pasvalio rajono savivaldybės ASPĮ** laikotarpiui, **bet ne ilgiau kaip 6 metams,** ~~Gydytojui~~ gali būti skiriamas vadovaujantis Pasvalio rajono savivaldybės būsto ir socialinio būsto nuomos tvarkos aprašu, patvirtintu Savivaldybės tarybos 2020 m. vasario 26 d. sprendimu Nr. T1-16 „Dėl Pasvalio rajono savivaldybės būsto ir socialinio būsto nuomos, būsto nuomos ar išperkamosios būsto nuomos mokesčio dalies kompensacijų mokėjimo ir permokėtų kompensacijų grąžinimo  tvarkos aprašo patvirtinimo“. Savivaldybės būstas skiriamas Savivaldybės tarybos sprendimu, jeigu Gydytojas / Rezidentas neturi nuosavybės teise priklausančių gyvenamųjų patalpų Savivaldybės teritorijoje. Sudaroma Savivaldybės būsto nuomos sutartis (toliau – Sutartis). Sutartyje Gydytojas / Rezidentas įsipareigoja naudotis Savivaldybės būstu pagal paskirtį, mokėti nuomos, komunalinius mokesčius, įsipareigoja vykdyti kitas Sutartyje aptartas nuostatas.

6. Jei Gydytojas pasinaudoja Aprašo 5.2 punkte arba Rezidentas pasinaudoja Aprašo 5.3 punkte nurodyta skatinimo priemone, jis gali pretenduoti ir į kitas skatinimo priemones, išskyrus nurodytą Aprašo 5.1.3 papunktyje, kuria gali pasinaudoti 2 metus.

7. Gydytojas / Rezidentas šio Aprašo nustatyta tvarka gali būti skatinamas tik vieną kartą, išskyrus išimtis, nurodytas Aprašo 5.1.3. papunktyje ir 6 punkte.

8. Į skatinimo priemones paprastai gali pretenduoti tik naujai į ASPĮ atvykstantys Gydytojai, bent 3 metus nedirbę Savivaldybės ASPĮ.

9. Nėštumo ir gimdymo atostogų, atostogų vaikui prižiūrėti ir privalomos karo tarnybos metu išmokos ir kompensacijos nemokamos. Jos mokėjimas tęsiamas Gydytojui / Rezidentui grįžus į darbą ASPĮ.

10. Neskatinami tik budėjimuose ASPĮ dirbantys gydytojai.

11. ASPĮ kasmet iki birželio 5 d. ir gruodžio 5 d. pateikia Savivaldybės administracijai trūkstamų specialybių gydytojų sąrašus.

12. Savivaldybės administracijos direktoriaus įsakymu paskirtas specialistas iki einamųjų metų birželio 15 d. ir gruodžio 15 d. sudaro bendrą ASPĮ trūkstamų specialybių gydytojų sąrašą, kuris tvirtinamas Savivaldybės administracijos direktoriaus įsakymu.

**III SKYRIUS**

**DOKUMENTŲ PATEIKIMO IR FINANSAVIMO TEIKIMO TVARKA**

13. Prašymą (forma pateikiama priede) dėl Aprašo 5 punkte nurodytų skatinimo priemonių finansavimo ASPĮ vadovas teikia Savivaldybės administracijos direktoriui. Prie prašymo pridedami pasirinktos skatinimo priemonės skyrimo reikalingumą pagrindžiantys dokumentai.

14. Prašymas gali būti pateiktas paštu, elektroniniu būdu, kai valstybės elektroninės valdžios sistemoje teikiama elektroninė paslauga, arba per atstovą Savivaldybės administracijos Bendrajame skyriuje, Vytauto Didžiojo a. 1, Pasvalys.

15. ASPĮ prašymą nagrinėja Savivaldybės administracijos direktoriaus įsakymu sudaryta Finansavimo teikimo atvykstantiems dirbti į Pasvalio rajono savivaldybės sveikatos priežiūros įstaigas trūkstamos specialybės gydytojams ir rezidentams komisija (toliau – Komisija).

16. Komisija savo darbe vadovaujasi Savivaldybės administracijos direktoriaus įsakymu patvirtintais Komisijos nuostatais ir Aprašu.

17. Komisija apsvarsto ASPĮ prašymą ir teikia Savivaldybės administracijos direktoriui motyvuotą siūlymą dėl skatinimo priemonių taikymo ASPĮ siūlomiems kandidatams:

17.1. teikti finansavimą;

17.2. neteikti finansavimo, nurodant nefinansavimo motyvus.

18. Sprendimą dėl finansavimo teikimo priima Savivaldybės administracijos direktorius.

19. Savivaldybės administracijos Socialinės paramos ir sveikatos skyriaus vyriausias specialistas (Savivaldybės gydytojas) (toliau – Savivaldybės gydytojas) rengia Savivaldybės administracijos direktoriaus įsakymo ir sutarties projektą dėl finansavimo teikimo taikant skatinimo priemonę Gydytojui / Rezidentui.

20. ASPĮ apie priimtą sprendimą dėl finansavimo teikimo taikant skatinimo priemonę Gydytojui ar Rezidentui informuojama ne vėliau kaip per 5 darbo dienas nuo sprendimo priėmimo dienos. ASPĮ elektroniniu būdu ar registruotu paštu prašyme nurodytu adresu išsiunčiama arba įteikiama Savivaldybės administracijos direktoriaus įsakymo kopija.

21. Savivaldybės administracija su ASPĮ pasirašo sutartį dėl finansavimo teikimo taikant skatinimo priemonę Gydytojui / Rezidentui.

22. Per 30 kalendorinių dienų nuo Savivaldybės administracijos ir ASPĮ sutarties įsigaliojimo dienos ASPĮ su Gydytoju / Rezidentu sudaro sutartį, joje turi būti numatyti ASPĮ ir Gydytojo / Rezidento įsipareigojimai, teisės ir atsakomybė, sutarties nutraukimo tvarka ir kt.

23. Pasirašytos sutarties su Gydytoju / Rezidentu kopija, patvirtinta teisės aktų nustatyta tvarka, per 10 dienų nuo jos pasirašymo dienos privalo būti pateikta Savivaldybės gydytojui ir saugoma kaip neatsiejama Savivaldybės administracijos ir ASPĮ sutarties dalis.

24. Savivaldybės administracijos direktorius, gavęs Aprašo 23 punkte nurodytos sutarties kopiją, paveda Savivaldybės administracijos Apskaitos skyriui sutartyje nustatyta tvarka ir terminais į sutartyje nurodytą ASPĮ banko sąskaitą pervesti išmoką / kompensaciją.

25. Jei per nustatytus terminus ASPĮ dėl nepateisinamos priežasties nepateikia su Gydytoju / Rezidentu pasirašytos sutarties Savivaldybės gydytojui, Savivaldybės administracijos ir ASPĮ sutartis nutraukiama.

26. Jei per Aprašo 23 punkte nustatytą terminą be pateisinamų priežasčių ASPĮ sutartis su Gydytoju / Rezidentu nepasirašoma, Savivaldybės administracijos direktoriaus įsakymas dėl skatinimo priemonės skyrimo pripažįstamas netekusiu galios.

27. Už sutartinių įsipareigojimų įvykdymą atsakinga ASPĮ, pasiūliusi Gydytojo / Rezidento kandidatūrą ir su juo sudariusi sutartį.

28. Pagal Aprašą Gydytojui / Rezidentui pažeidus sutarties, sudarytos su ASPĮ, įsipareigojimus, ASPĮ ne ginčo tvarka privalo grąžinti išmoką / kompensaciją į Savivaldybės administracijos banko sąskaitą, nurodytą sutartyje iki biudžetinių metų pabaigos.

**IV SKYRIUS**

**APRAŠO ĮGYVENDINIMAS IR FINANSAVIMAS**

29. Aprašo įgyvendinimą koordinuoja Savivaldybės gydytojas.

30. Aprašui įgyvendinti lėšos skiriamos ir kiekvienais metais numatomos Sveikatos apsaugos politikos įgyvendinimo ir sporto programoje tvirtinant ar tikslinant Savivaldybės biudžetą.

31. ASPĮ, kuriai reikalingas Gydytojas / Rezidentas, privalo parengti darbo vietos būsimam darbuotojui sukūrimo Nepiniginių priemonių planą, numatyti darbo organizavimo būdą, techninio aprūpinimo galimybes, darbo apmokėjimo sistemą, kvalifikacijos kėlimo galimybes. Nepiniginių priemonių planas teikiamas su prašymu dėl finansavimo teikimo taikant skatinimo priemonę Savivaldybės administracijos direktoriui.

**V SKYRIUS**

**ATSAKOMYBĖ**

32. ASPĮ vadovas privalo ne vėliau kaip per 10 darbo dienų raštu informuoti Savivaldybės administraciją:

32.1. jeigu Gydytojas nutraukia darbo santykius su ASPĮ;

32.2. jeigu pasikeičia Gydytojo darbo krūvis;

32.3. jeigu Rezidentas nutraukia studijas Lietuvos Respublikos universitetuose arba darbo santykius su ASPĮ, nepraėjus šešeriems metams po rezidentūros studijų baigimo.

33. Išmokų gydytojui lėšos turi būti grąžintos į Savivaldybės biudžetą, jei Gydytojas nutraukia darbo santykius su ASPĮ, neišdirbęs ASPĮ Aprašo 5.1.2 papunktyje nustatyto laikotarpio.

34. Rezidentūros studijų kompensacijai visa gauta suma turi būti grąžinta į Savivaldybės biudžetą, jei Gydytojas nutraukia darbo santykius su ASPĮ neišdirbęs laikotarpio, nurodyto Aprašo 5.2.2 papunktyje.

35. Rezidentūros studijų apmokėjimui visa skirta suma turi būti grąžinta į Savivaldybės biudžetą, jeigu Rezidentas nutraukia studijas Lietuvos Respublikos universitetuose arba darbo santykius su ASPĮ, neišdirbęs nustatyto laikotarpio, nurodyto Aprašo 5.3.2 papunktyje.

36. Gydytojo / Rezidento iniciatyva nutraukus darbo sutartį dėl Gydytojo / Rezidento sveikatos būklės (ar ligos), kuriai esant Gydytojas /Rezidentas nebegali ASPĮ dirbti sutarto darbo pagal įgytą profesiją, Gydytojas / Rezidentas atleidžiamas nuo pareigos grąžinti ASPĮ išmokėtą išmoką.

37. Jei ASPĮ, kurioje dirba Gydytojas:

37.1. yra likviduojama arba Gydytojo pareigybė toje ASPĮ, kur jis dirba, yra naikinama, Gydytojui, jeigu yra galimybė, turi būti pasiūloma įsidarbinti kitoje ASPĮ, sudarant naują sutartį ir atidirbti likusį laiką. Dėl objektyvių priežasčių nesant galimybės Gydytojui įsidarbinti kitoje ASPĮ, Gydytojas atleidžiamas nuo pareigos grąžinti išmokėtą išmoką;

37.2. yra reorganizuojama, Gydytojas, esant galimybei, lieka dirbti reorganizuotoje ASPĮ atidirbdamas likusį laiką. Su Gydytoju turi būti sudaromas papildomas susitarimas atsižvelgiant į Gydytojo išdirbtą laiką ASPĮ. Nesant galimybės likti dirbti ASPĮ, Gydytojas atleidžiamas nuo pareigos grąžinti išmokėtą išmoką.

38. ASPĮ, pasiūliusi Gydytojo / Rezidento kandidatūrą ir su juo sudariusi sutartį, atsako už pateiktos informacijos ir duomenų teisingumą, sutartinių įsipareigojimų vykdymą.

39. ASPĮ už panaudotas lėšas atsiskaito Savivaldybės administracijos Apskaitos skyriui iki biudžetinių metų pabaigos.

40. ASPĮ vadovas turi užtikrinti, kad skatinimo priemonėmis, nurodytomis Aprašo 5.1 punkte, pasinaudojusio Gydytojo darbo krūvis nemažėtų visą sutarties laikotarpį. Jei darbo krūvis mažinamas, turi būti perskaičiuojamas išmokos dydis ir lėšos grąžintos į Savivaldybės biudžetą. Jei darbo krūvis didinamas, išmokos dydis turi būti atitinkamai perskaičiuojamas.

41. Jei Gydytojas savo iniciatyva susimažina sutartyje su ASPĮ dėl skatinimo priemonės skyrimo reglamentuotą darbo krūvį, nurodytą Aprašo 5.1.1 papunktyje, turi būti perskaičiuojamas išmokos dydis ir lėšos grąžintos į Savivaldybės biudžetą, arba proporcingai pailginamas atidirbamas darbo laikas šalių susitarimu.

42. Gydytojui / Rezidentui negrąžinus ASPĮ lėšų Apraše numatytais atvejais per ASPĮ ir Gydytojo / Rezidento sutartyje numatytus terminus, ASPĮ privalo kreiptis dėl lėšų išieškojimo teismine tvarka.

43. ASPĮ, vadovaudamasi pasirašyta sutartimi su Savivaldybės administracija, grąžintą ne ginčo tvarka arba išieškotą sumą privalo grąžinti į Savivaldybės biudžetą.

44. ASPĮ už gautas lėšas atsiskaito Savivaldybės administracijos ir ASPĮ sutartyje nustatyta tvarka ir terminais.

45.  Ne pagal paskirtį panaudotos lėšos iš asmenų turi būti grąžinamos arba išieškomos teisės aktų nustatyta tvarka ir rėmimas nutraukiamas.

**VI SKYRIUS**

**BAIGIAMOSIOS NUOSTATOS**

46. Skatinimo priemonės Gydytojams / Rezidentams gali būti skiriamos neviršijant Aprašo įgyvendinimui skirtų lėšų.

47. Maksimalios skatinimo priemonių sumos yra skiriamos dirbant 1 etato darbo krūviu (gali būti metinis suminis 1 etato darbo krūvis atidirbimo ASPĮ laikotarpiui). Jei dirbama mažesniu darbo krūviu, skatinimo priemonių sumos proporcingai mažinamos dirbamam darbo ASPĮ krūviui.

48. Tai, kas nereglamentuota Apraše, sprendžiama taip, kaip numatyta kituose Lietuvos Respublikos teisės aktuose.

49. Aprašą tvirtina, keičia ir pildo Savivaldybės taryba.

50. Savivaldybės kontrolės ir audito tarnyba kontroliuoja paskirtų lėšų panaudojimą.

\_\_\_\_\_\_\_\_\_\_\_\_\_\_\_

Trūkstamos specialybės gydytojų ir gydytojų rezidentų skatinimo dirbti Pasvalio rajono savivaldybės viešosiose asmens sveikatos priežiūros įstaigose tvarkos aprašo priedas

**(Prašymo dėl finansavimo teikimo taikant skatinimo priemones forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės administracijai

**PRAŠYMAS**

**DĖL FINANSAVIMO TEIKIMO TAIKANT SKATINIMO PRIEMONES**

……………

(*data*)

Pasvalys

|  |  |  |  |  |
| --- | --- | --- | --- | --- |
| **1. Savivaldybės viešosios asmens sveikatos priežiūros įstaigos kontaktiniai duomenys:** | | | | |
| **2. Trūkstamos specialybės gydytojo / rezidento kontaktiniai duomenys:**  Vardas  Pavardė  Gyvenamosios vietos adresas:  Tel.  El. paštas | | | | |
| **3. Trūkstamos specialybės gydytojo profesinė kvalifikacija, turima darbo patirtis / rezidento studijų pavadinimas, studijų trukmė, studijų kaina** | | | | |
| **4. Trūkstamos specialybės gydytojo / rezidento reikalingumo įstaigoje** **motyvai** (įvertinus atitinkamos kvalifikacijos gydytojų skaičių mieste; gydytojų amžių; laikotarpį, nuo kada trūksta gydytojo; įstaigos paslaugų plėtros prognozes, kitus aspektus). | | | | |
| **5. Nurodyti, ar trūkstamos specialybės gydytojas / rezidentas dirba kitose gydymo įstaigose.** Jei taip, kokiose gydymo įstaigose, kokiu darbo krūviu. | | | | |
| **6. Prašoma lėšų suma** (maksimali suma gali būti skiriama, jei gydytojas dirba pilnu darbo krūviu) | | | | |
| **7. Į kokias skatinimo priemones pretenduoja trūkstamos specialybės gydytojas (pažymėti):**  **□** išmoka Gydytojui;  **□** rezidentūros studijų kompensavimas Gydytojui;  □ rezidentūros studijų apmokėjimas Rezidentui;  **□** kelionės išlaidų kompensavimas;  □ gyvenamojo būsto nuomos arba pirkimo kompensavimas;  **□** trumpalaikis (iki 6 mėn.)Savivaldybės būsto skyrimas Savivaldybės tarybos nustatyta tvarka. | | | | |
| **8. Pridedami dokumentai:**  **□** asmens tapatybę patvirtinančio dokumento kopija, ........lapai;  **□**  išsilavinimą ir kvalifikaciją patvirtinančių dokumentų kopijos, ..... lapai;  **□** darbo sutarties su ASPĮ kopija (jei dirba kitose Pasvalio r. ASPĮ, darbo sutarčių kopijos), ... lapai;  **□** ASPĮ vadovo rekomendacija, ....... lapai;  **□** nepiniginių priemonių planas, ....... lapai;  □ kita (nurodyti), ...... lapai. | | | | |
|  |  |  |  |  |
| *(Įstaigos atstovas , -ė)* |  | *(parašas)* |  | *(vardas ir pavardė)* |
| *(Gydytojas, -a / rezidentas, -ė)* |  | *(parašas)* |  | *(vardas ir pavardė)* |

Pasvalio rajono savivaldybės tarybai

**AIŠKINAMASIS RAŠTAS**

**Dėl trūkstamos specialybės gydytojų ir gydytojų rezidentų skatinimo DIRBTI Pasvalio rajono savivaldybės viešosiose asmens sveikatos priežiūros įstaigOSE tvarkos aprašo patvirtinimo**

2022-08-12

Pasvalys

**1. Sprendimo projekto rengimo pagrindas.**

Sprendimo projektu siūloma patvirtinti Trūkstamų specialybės gydytojų ir gydytojų rezidentų skatinimo dirbti Pasvalio rajono savivaldybės viešosiose asmens sveikatos priežiūros įstaigose tvarkos aprašą (toliau – Aprašas). Apraše nustatytos skatinimo priemonės, finansavimo teikimo sąlygos ir tvarka trūkstamų specialybių gydytojams ir rezidentams, atvykstantiems dirbti į Pasvalio rajono savivaldybės (toliau – Savivaldybė) viešąsias asmens sveikatos priežiūros įstaigas (toliau – ASPĮ), kad būtų užtikrinti ASPĮ veiklos poreikiai, teikiamų paslaugų gyventojams prieinamumas ir kokybė.

**2. Sprendimo projekto tikslai ir uždaviniai.**

Projektas parengtas, siekiant įgyvendinti Savivaldybės 2022–2024 metų strateginio veiklos plano, patvirtino Savivaldybės tarybos 2022 m. vasario 23 d. sprendimu Nr. T1-27 „Dėl Pasvalio rajono savivaldybės 2022–2024 metų strateginio veiklos plano patvirtinimo“, 09 programos (Sveikatos apsaugos politikos įgyvendinimo ir sporto programa) 09.02.01.01.07 priemonę (Specialistų pritraukimas sveikatos netolygumams mažinti). Šia priemone siekiama pritraukti trūkstamus sveikatos specialistus į Pasvalio rajono savivaldybės sveikatos priežiūros įstaigas.

Įstaigos nuolat atnaujina darbo skelbimus dėl medicinos personalo paieškos, bendradarbiauja su Lietuvos universitetais, siekdamos pakviesti jaunus specialistus į Pasvalio rajoną. Tačiau tai nėra lengvas uždavinys. Todėl planuojant įstaigų žmogiškuosius išteklius, ypatingas dėmesys skiriamas sveikatos priežiūros specialistų poreikio prognozei bei galimybėms finansuoti trūkstamų specialybių gydytojų rezidentūros studijas.

Patvirtindama šį sprendimo projektą, Savivaldybės taryba patvirtins aprašą, kuriuo vadovaujantis bus galima skatinti dirbti reikalingus medicinos darbuotojus, atvykstančius dirbti į Savivaldybės ASPĮ, taip stengiantis užtikrinti Pasvalio rajono savivaldybės asmens sveikatos priežiūros įstaigose teikiamų paslaugų prieinamumą ir kokybę.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Vadovaudamasi patvirtintu Aprašu, Savivaldybės administracijos direktoriaus patvirtintais Komisijos nuostatais, Finansavimo teikimo atvykstantiems dirbti į Pasvalio rajono savivaldybės sveikatos priežiūros įstaigas trūkstamos specialybės gydytojų ir rezidentų komisija nagrinės prašymus ir teiks Savivaldybės administracijos direktoriui motyvuotą siūlymą dėl skatinimo priemonių taikymo ASPĮ siūlomiems kandidatams teikti finansavimą ar jo neteikti.

**4. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui bus naudojamos Savivaldybės biudžeto lėšos, numatomos Savivaldybės Sveikatos apsaugos politikos įgyvendinimo ir sporto programoje.

**5. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**7. Sprendimo projekto antikorupcinis vertinimas.**

Sprendimo projekto antikorupcinis vertinimas atliktas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Pasvalio rajono savivaldybės administracijos Socialinės paramos ir sveikatos skyriaus vyriausioji specialistė (Savivaldybės gydytoja).

Socialinės paramos ir sveikatos skyriaus

vyriausioji specialistė (Savivaldybės gydytoja) Renata Nevulytė